Virginia (Irland)

Virginia (irsk: Achadh an Iúir, «barlind-feltet»)«Achadh an Iúir/Virginia», Placenames Database of Ireland. Government of Ireland - Department of Arts, Heritage and the Gaeltacht and Dublin City University. Arkivert fra originalen den 15. januar 2019. er en by i grevskapet Cavan i Irland. Den ble grunnlagt under bosetningen i Ulster på 1600-tallet som en plantasjeby, men har nå både lokal industri og pendlerboliger. Den fikk sitt engelske navn etter Elisabeth I av England, The Virgin Queen («Jomfrudronningen» ettersom hun var ugift). Omkring 6 km utenfor byen ligger Quilca House, hvor Jonathan Swift skal ha oppholdt seg og skrevet deler av sin roman Gullivers reiser.«Virginia, County Cavan», Discover Ulster-Scots Den ligger ved hovedveien N3 mellom Navan og Cavan by, og inntil Lough Ramor. I henhold til folketellingen av 2016 har byen en befolkning på 2 648 innbyggere.«Census 2016 Sapmap Area: Settlements Virginia», Central Statistics Office (Ireland). Arkivert fra originalen den 15. januar 2019

 Økonomi 
På 2020-tallet oppfattes Virginia hovedsakelig som en sovekommune «Cavan: Virginia the crown jewel of Cavan's property recovery», Independent.ie. Arkivert fra  originalen den 1. april 2018. med sin nærhet til større handelsbyer øst og vest, den lokale industrien består hovedsakelig av jordbruk og melkeforedling ved den lokale Glanbia-fabrikken (tidligere Virginia Milk Products), som produserer skummetmelkpulver og krem for det verdenskjente merket Baileys Irish Cream (fløte-likør). Andre lokale produsenter er blant annet Fleetwood-merket av malingsprodukter.

 Vanlige etternavn 
De vanligste etternavnene i Virginia som ble nedtegnet under folketellingen for 1901/1911 var: Kellett, Fitzsimons, Sheridan, Smith, Reilly, Carroll, O'Reilly, Lynch, Brady, Reynolds, Duffy, Hopkins, Soden, McNamee, Preston, McEnroe, Skelly. Et nedsted for slektsforskning lister følgende etternavn som mest vanlige: Reilly, Smith, Brady, Lynch, McCabe, Clarke, Farrelly, Maguire, Sheridan og Galligan.Caldwell, Gary L.: «County Cavan Ireland», County Cavan's Genealogy Page (IGP)

 Referanser 

 Eksterne lenker 


Kategori:Byer i Cavan